Diari Oficial de la Generalitat Valenciana


Sumari del DOGV 8476, del 31-01-2019 (2019/612)

Informació pública de la modificació del projecte d'urbanització del sector C, electrificació, retaxació de càrregues i modificació de compte de liquidació provisional.
------------------------------------------------------------------------------------------------------------------------------------------------------------------------

### Dades del document

Número de DOGV
:   8476

Data del DOGV
:   31-01-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/612


Data del document
:   20-12-2018

Organisme emissor
:   Ajuntament de Vilallonga

Tipus de document
:   Anunci

Descriptors 

:   * Vilallonga
    * administració local
    * pla d'urbanisme

Informació pública de la modificació del projecte d'urbanització del sector C, electrificació, retaxació de càrregues i modificació de compte de liquidació provisional. [2019/612]  
La corporació municipal, en sessió plenària extraordinària i urgent celebrada el passat dia 19 de desembre de 2018, ha adoptat, entre altres, el següent acord:  
  
Segon. Sotmetiment a informació pública de la modificació del projecte d'urbanització del sector C, electrificació, retaxació de càrregues i modificació de compte de liquidació provisional.  
  
Antecedents  
1. Per acord adoptat per l'Ajuntament de Vilallonga es va adjudicar l'execució de programa per gestió indirecta i amb això la condició d'agent urbanitzador a la mercantil Juan i Juan, SA.  
2. El 22 de desembre de 2003 es formalitza l'acta de comprovació de replantejament de les obres d'urbanització del sector C industrial iniciant-se l'execució de l'obra urbanitzadora per part de l'agent urbanitzador, la mercantil Juan i Juan, SA.  
El 16 de setembre de 2008, l'agent urbanitzador presenta acta de recepció parcial de les obres d'urbanització a excepció de l'obra d'electrificació i sol·licita pròrroga de 18 mesos per a la finalització de la instal·lació elèctrica, manifestant que la causa és imputable a Iberdrola. La Junta de Govern Local, el 17 de novembre de 2008, adopta la conformitat a l'acta de recepció parcial i concedix la pròrroga de 18 mesos.  
  
3. Atesa la consecució d'un conveni finalment aconseguit amb Iberdrola després de l'exigència d'una connexió exterior del sector C per a aconseguir l'electrificació mitjançant la integració en la xarxa general de subministrament, amb data 30 d'agost de 2018, l'agent urbanitzador presenta un modificat de la part elèctrica del projecte d'urbanització del sòl urbanitzable industrial sector C, junt amb memòria de retaxació de càrregues i proposta de compte de liquidació derivada d'aquesta, sol·licitant l'aprovació municipal.  
4. S'han emés informes tècnics municipals per l'enginyera municipal així com per l'arquitecta municipal considerant suficient la documentació aportada tècnicament, sense perjudici del que resulte del període d'informació pública, informes que es troben en l'expedient que es donen per reproduïts.  
Als anteriors fets se li apliquen els següents,  
  
Fonaments de dret  
Primer. Segons el que establix la disposició transitòria 4a de la Llei 5/2014 LOTUP, els programes d'actuació adjudicats amb anterioritat a l'entrada en vigor de la present llei es regiran, pel que fa als seus efectes, compliment i extinció, inclosa la seua duració i el règim de pròrrogues, per la normativa que li resultava d'aplicació abans de l'entrada en vigor d'aquesta llei.  
En aquest sentit, l'article 29.10 de la Llei 6/1994 LRAU, les decisions públiques que alteren el desenvolupament d'una actuació integrada variant les previsions del programa comportaran les compensacions econòmiques que siguen procedents per a restaurar l'equilibri econòmic de l'actuació en favor de l'Administració o de l'adjudicatari. Quan aquestes alteracions, per la seua importància, afecten en més d'un 20% el cost dels compromisos i les obligacions assumides per l'adjudicatari, es resoldrà l'adjudicació, llevat que, per l'estat de desenvolupament de l'actuació, això lesione els interessos públics o que, per a la millor satisfacció d'aquests, s'aconseguisca acord entre les parts afectades que permeta prosseguir l'actuació.  
Segons l'article 67.3 d'aquesta, amb motiu de l'aprovació del projecte d'urbanització o dels seus reformats es podrà modificar la previsió inicial de càrregues estimada anteriorment en el programa, sempre que la variació obeïsca a causes objectives la previsió de les quals no haguera sigut possible per a l'urbanitzador al comprometre's a executar l'actuació. La retaxació de càrregues no podrà suposar modificació o increment en la part d'elles corresponent al benefici empresarial de l'urbanitzador per la promoció de l'actuació.  
Segon. Es complixen, a priori, sense perjudici del que es deduïsca del sotmetiment a informació pública, les causes objectives que motiven la retaxació de càrregues que, en síntesi, provenen de l'exigència posterior a l'aprovació del PU assenyalada per l'empresa subministradora, requerint una connexió exterior per a l'esmentat sector, causa imprevisible per l'urbanitzador com es va posar en relleu anteriorment en l'expedient, acta de recepció parcial de 16 de setembre de 2008 aprovada per la Junta Local en sessió extraordinària celebrada el 17 de novembre de 2008.  
Tercer. Les càrregues d'urbanització objecte de retaxació segons s'indica en la memòria i és informat pels serveis tècnics no superen el límit màxim establit en la LRAU, pel que fa a les que seran en tot cas girades als propietaris afectats, assumint l'agent urbanitzador l'excés d'aquestes sense possibilitat de ser girades als propietaris del sector.  
  
Quart. D'acord amb l'article 53 LRAU «Els projectes d'urbanització per a actuacions integrades se sotmetran al procediment d'aprovació propi dels programes, excepte pel que fa a la competència entre iniciatives, respecte al que serà d'aplicació el que disposa l'article anterior. Serà innecessària la informació pública separada quan es tramiten junt amb els programes o plans.» L'article 139.1 del Decret 201/1998, de 15 de desembre, del Govern Valencià, pel qual s'aprova el Reglament de planejament de la Comunitat Valenciana establix: «Els projectes d'urbanització per a actuacions integrades se sotmetran al procediment d'aprovació propi dels programes, excepte pel que fa a la competència entre iniciatives. Serà innecessària la informació pública separada quan es tramiten junt amb els programes o plans.»  
  
Per la seua banda, l'article 55 LRAU establix sobre Revisions i modificacions dels plans, que el canvi o substitució de determinacions en els programes exigix complir el mateix procediment legal previst per a la seua aprovació, de la mateixa manera que el que establix l'art. 69 LRAU.  
Per tant, cal tramitar el procediment d'acord amb l'article 46 LRAU sotmetent a informació pública per un termini de 20 dies (art. 46 LRAU en relació amb el 83 Llei 39/2015 i art. 25 TRLS) el modificat del PU, projecte de retaxació i compte de liquidació, amb publicació d'edicte en un diari d'informació general d'aquesta Comunitat així com publicació en el DOGV, advertint de la possibilitat de formular al·legacions.  
  
Cinqué. D'acord amb l'article 123.1.i) LBRL l'òrgan competent per a l'aprovació de l'acord que ens ocupa correspon al Ple de l'Ajuntament.  
La corporació municipal, per huit vots a favor (emesos pels grups PSPV-PSOE, PP i Compromís) i dues abstencions (les de les regidores no adscrites), i que representa la majoria absoluta del nombre legal dels seus membres, acorda:  
  
Primer  
Sotmetre a informació pública, per un termini de 20 dies, el modificat del projecte urbanització (projecte electrificació), retaxació de càrregues i compte de liquidació provisional sector industrial C, amb publicació d'edicte en un diari d'informació general d'aquesta Comunitat així com publicació en el DOGV posterior.  
  
Segon  
Notificar als propietaris i interessats afectats advertint de la possibilitat de formular al·legacions en el termini de 20 dies des de la seua notificació i acordar, així mateix, la publicació en la pàgina web municipal tant de l'acord de sotmetiment a informació pública com de la documentació relativa a l'expedient. Contra l'esmentat acte no pot interposar-se recurs per ser acte de tràmit sense perjudici que els interessats puguen entaular les accions que estimen oportunes.  
  
Vilallonga, 20 de desembre de 2018.- L'alcalde: Enrique Llorca Miñana.